Țara în care serviciile platformei de mesagerie Telegram au fost suspendate
Serviciile platformei de mesagerie Telegram au fost suspendate într-o țară europeană, după o decizie a instanței.
Înalta Curte a Spaniei a dispus suspendarea serviciilor aplicaţiei de mesagerie Telegram în ţară, după ce companiile media s-au plâns că le permite utilizatorilor să încarce conţinut fără permisiune, potrivit unei surse din instanţă citată de Reuters.
Utilizarea Telegram în Spania va fi suspendată temporar de luni, după o solicitare a firmelor media, între care Atresmedia, EGEDA, Mediaset şi Telefonica.
Judecătorul Santiago Pedraz a fost de acord să blocheze serviciile Telegram în Spania în timp ce sunt investigate acuzaţiile.
Va fi responsabilitatea furnizorilor de telefonie mobilă să blocheze serviciile Telegram, a spus sursa instanţei.
Telegram nu a răspuns imediat unei solicitări de comentarii. Un purtător de cuvânt al Înaltei Curţi nu a răspuns unei cereri de comentarii.
Telegram este al patrulea cel mai folosit serviciu de mesagerie din Spania, potrivit CNMC. A fost folosit de aproape 19% dintre spaniolii chestionaţi de CNMC.
Compania spune că în 2023 avea peste 700 de milioane de utilizatori activi lunar în întreaga lume.
Sursa: Telegram
Etichete: telegram,
Dată publicare:
24-03-2024 10:07